2001/139/EY: Komission päätös, tehty 12 päivänä helmikuuta 2001, Tanskan asemasta tarttuvan vertamuodostavan kudoksen kuolion ja verenvuotoseptikemian osalta tehdyn päätöksen 93/74/ETY muuttamisesta neljännen kerran (ETA:n kannalta merkityksellinen teksti) (tiedoksiannettu numerolla K(2001) 349)



Virallinen lehti nro L 050 , 21/02/2001 s. 0020 - 0021



Komission päätös, tehty 12 päivänä helmikuuta 2001, Tanskan asemasta tarttuvan vertamuodostavan kudoksen kuolion ja verenvuotoseptikemian osalta tehdyn päätöksen 93/74/ETY muuttamisesta neljännen kerran (tiedoksiannettu numerolla K(2001) 349) (ETA:n kannalta merkityksellinen teksti) (2001/139/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY(1), sellaisena kuin se on viimeksi muutettuna direktiivillä 98/45/EY(2), ja erityisesti sen 5 artiklan 2 kohdan, sekä katsoo seuraavaa: (1) Jäsenvaltiot voivat saada yhdelle tai useammalle alueelle tarttuvasta vertamuodostavan kudoksen kuoliosta (IHN) ja verenvuotoseptikemiasta (VHS) vapaan hyväksytyn alueen aseman. (2) Komission päätöksellä 93/74/ETY(3), sellaisena kuin se on viimeksi muutettuna päätöksellä 1999/489/EY(4), Tanska tunnustetaan kalojen osalta hyväksytyksi manner- ja rannikkovyöhykkeeksi IHN:n osalta ja osittain hyväksytyksi manner- ja rannikkovyöhykkeeksi VHS:n osalta. (3) Ainoastaan direktiivin 91/67/ETY 5 artiklan vaatimukset täyttävät laitokset voidaan hyväksyä. (4) Tanska on ilmoittanut VHS:n taudinpurkauksesta hyväksytyllä valuma-alueella Fiskebæk Å. Tanskan eläinlääkintä- ja elintarvikehallinto on kansallisella tasolla päättänyt peruuttaa välittömästi tämän valuma-alueen hyväksynnän. (5) Kyseinen alue ei enää täytä VHS:n osalta direktiivin 91/67/ETY 5 artiklan vaatimuksia. (6) Fiskebæk Å on poistettava VHS:n osalta päätöksen 93/74/ETY liitteessä vahvistetusta hyväksyttyjen alueiden luettelosta. (7) Kun päätöstä 93/74/ETY muutettiin ensimmäisen ja toisen kerran, Bygholm Å:n ja Greis Å:n (päätös 94/450/EY(5)) sekä Ørum Å:n (päätös 96/218/EY(6)) valuma-alueet hyväksyttiin VHS:n osalta. (8) Kun päätöstä 93/74/ETY muutettiin kolmannen kerran (päätöksellä 1999/489/EY), näitä kolmea aluetta ei enää sisällytetty hyväksyttyjen alueiden luetteloon. (9) Jo hyväksytyt alueet Bygholm Å, Grejs Å ja Ørum Å on sisällytettävä Tanskan hyväksyttyjen alueiden luetteloon myös VHS:n osalta. (10) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 93/74/ETY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 12 päivänä helmikuuta 2001. Komission puolesta David Byrne Komission jäsen (1) EYVL L 46, 19.2.1991, s. 1. (2) EYVL L 189, 3.7.1998, s. 12. (3) EYVL L 27, 4.2.1993, s. 35. (4) EYVL L 190, 23.7.1999, s. 41. (5) EYVL L 187, 22.7.1994, s. 8. (6) EYVL L 72, 21.3.1996, s. 39. LIITE VHS:N OSALTA HYVÄKSYTYT TANSKAN ALUEET 1. Hansted Å 2. Slette Å 3. Hovmølle Å 4. Bredkær Bæk 5. Grenå 6. Vandløb til Kilen 7. Treå 8. Resenkær Å 9. Alling Å 10. Klostermølle Å 11. Kastbjerg 12. Hvidbjerg Å 13. Villestrup Å 14. Knidals Å 15. Karup Å 16. Spang Å 17. Sæby Å 18. Simested Å 19. Elling Å 20. Skals Å 21. Uggerby Å 22. Jordbro Å 23. Lindenborg Å 24. Fåremølle Å 25. Øster Å 26. Flynder Å 27. Hasseris Å 28. Damhus Å 29. Binderup Å 30. Karup Å 31. Vidkær Å 32. Gudenåen 33. Dybvad Å 34. Halkær Å 35. Bjørnsholm Å 36. Storåen 37. Trend Å 38. Århus Å 39. Lerkenfeld Å 40. Bygholm Å 41. Vester Å 42. Grejs Å 43. Lønnerup med tilløb 44. Ørum Å